Neuvoston asetus (ETY) N:o 1434/90, annettu 14 päivänä toukokuuta 1990, Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevan sopimuksen tiettyjen määräysten soveltamisesta



Virallinen lehti nro L 138 , 31/05/1990 s. 0001 - 0007

Suomenk. erityispainos Alue 11 Nide 15 s. 0251

Ruotsink. erityispainos Alue 11 Nide 15 s. 0251



NEUVOSTON ASETUS (ETY) N:o 1434/90, annettu 14 päivänä toukokuuta 1990, Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton välisen kauppaa sekä kaupallista ja taloudellista yhteistyötä koskevan sopimuksen tiettyjen määräysten soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Brysselissä allekirjoitettiin 18 päivänä joulukuuta 1989 Euroopan talousyhteisön ja Euroopan atomienergiayhteisön sekä Sosialististen neuvostotasavaltojen liiton välinen kauppaa sekä kaupallista ja taloudellista yhteistyötä koskeva sopimus(), jäljempänä "sopimus", ja se tuli voimaan 1 päivänä huhtikuuta 1990, sopimuksessa määrätään tiettyjen sellaisten vapautustoimenpiteiden täytäntöönpanosta, joiden tarkoituksena on helpottaa Sosialististen neuvostotasavaltojen liiton, jäljempänä "SNTL", alkuperätuotteiden pääsyä yhteisön markkinoille; sopimuksen 8 artiklan mukaan yhteisö sitoutuu erityisesti poistamaan yhteisön alueille suuntautuvan tuonnin määrälliset rajoitukset sopimuksen liitteessä I luetelluilta tuotteilta ja jättämään soveltamatta yhteisön alueille suuntautuvan tuonnin määrällisiä rajoituksia sopimuksen liitteessä II lueteltuihin tuotteisiin kyseisessä liitteessä esitettyjen edellytysten ja yksityiskohtaisten sääntöjen mukaisesti, yhteisö on kuitenkin jo toteuttanut osan sopimuksen liitteessä I määrätyistä toimenpiteistä, erityisesti neuvostolle annetuilla komission tiedonannoilla n:o 89/C 288/03(), 89/C 315/05(), 90/C 1/06() ja 90/C 36/06(); näin ollen olisi poistettava määrälliset rajoitukset ainoastaan muilta mainitussa liitteessä I luetelluilta tuotteilta ja jätettävä soveltamatta määrällisiä rajoituksia sopimuksen liitteessä II lueteltuihin tuotteisiin, lukuun otta-matta CN-koodiin 4910 00 00 kuuluvaa tuotetta, jonka tuonti yhteisöön on jo vapautettu, ja näin ollen tiettyjen sopimuksen liitteessä I lueteltujen SNTL:n alkuperätuotteiden tuontia yhteisöön ei enää millään tavoin rajoiteta määrällisesti, ja näihin tuotteisiin, jotka luetellaan liitteessä III, voidaan tämän vuoksi soveltaa valtiojohtoisen kaupan maista tapahtuvaan tuontiin sovellettavasta yhteisestä menettelystä 30 päivänä kesäkuuta 1982 annettua neuvoston asetusta (ETY) N:o 1765/82(), ON ANTANUT TÄMÄN ASETUKSEN: 1 artikla 1. Poistetaan liitteessä I lueteltujen SNTL:n alkuperätuotteiden vapaaseen liikkeeseen luovutusta yhteisössä koskevat määrälliset rajoitukset niillä yhteisön alueilla, jotka mainitaan kyseisessä liitteessä näiden tuotteiden osalta. 2. Jätetään soveltamatta liitteessä II lueteltujen SNTL:n alkuperätuotteiden vapaaseen liikkeeseen luovutusta yhteisössä koskevia määrällisiä rajoituksia niillä yhteisön alueilla, jotka luetellaan kyseisessä liitteessä, siinä määrättyjen yksityiskohtaisten sääntöjen ja edellytysten mukaisesti. 2 artikla Poistetaan liitteessä III lueteltujen SNTL:n alkuperätuotteiden vapaaseen liikkeeseen luovutusta yhteisössä koskevat määrälliset rajoitukset. Näiden tuotteiden tuonnissa yhteisöön sovelletaan asetusta (ETY) N:o 1765/82, ja kyseiset tuotteet lisätään mainitun asetuksen liitteeseen. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 1990. Neuvoston puolesta Puheenjohtaja D. J. O'MALLEY () EYVL N:o L 68, 15.3.1990, s. 1 () EYVL N:o C 288, 16.11.1989, s. 3 () EYVL N:o C 315, 15.12.1989, s. 9 () EYVL N:o C 1, 4.1.1990, s. 9 () EYVL N:o C 36, 16.2.1990, s. 5 () EYVL N:o L 195, 5.7.1982, s. 1 LIITE I >TAULUKON PAIKKA> LIITE II Luettelo 1 artiklan 2 kohdassa tarkoitetuista tuotteista ja yhteisön alueista Jäljempänä mainitut määrällisten rajoitusten soveltamatta jättämisen menettelyt on otettu käyttöön, jotta kyseisiä tuotteita voitaisiin koeluonteisesti ja väliaikaisesti tuoda ilman paljousrajaa. Näin ollen SNTL:n vienti yhteisön kyseisille alueille voi tietyissä erityistapauksissa johtaa siihen, että markkinakehityksen vuoksi yhteisön on lopetettava tämä käytäntö; tällöin SNTL:lle ilmoitetaan asiasta viipymättä. >TAULUKON PAIKKA> LIITE III >TAULUKON PAIKKA>